CELEX: 32007R0785
Language: bg
Date: 2007-07-04
Title: Регламент (ЕО) № 785/2007 на Комисията от 4 юли 2007 година относно разрешаването на 6-фитаза ЕС 3.1.3.26 (Phyzyme XP 5000G Phyzyme XP 5000L) като фуражна добавка   (Текст от значение за ЕИП)

5.7.2007   
            
            
               BG
            
            
               Официален вестник на Европейския съюз
            
            
               L 175/5
            
         
      РЕГЛАМЕНТ (ЕО) № 785/2007 НА КОМИСИЯТА
   
   от 4 юли 2007 година
   относно разрешаването на 6-фитаза ЕС 3.1.3.26 (Phyzyme XP 5000G Phyzyme XP 5000L) като фуражна добавка
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда, че добавките за използване при храненето на животните подлежат на разрешаване, и определя мотивите и процедурите за предоставяне на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително относно препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на нова употреба на препарата 6-фитаза EC 3.1.3.26, получен от Schizosaccharomyces pombe (ATCC 5233) (Phyzyme XP 5000G Phyzyme XP 5000L), като фуражна добавка за пилета за угояване, пуйки за угояване, кокошки носачки, патици за угояване, прасенца (отбити от кърмене), свине за угояване и свине майки, която следва да бъде класифицирана в категорията „зоотехнически добавки“.
            
         
               (4)
            
            
               Употребата на 6-фитаза EC 3.1.3.26, получен от Schizosaccharomyces pombe (ATCC 5233), беше разрешена без ограничение във времето за пилета за угояване с Регламент (EО) № 1743/2006 на Комисията (2).
            
         
               (5)
            
            
               Бяха предоставени нови данни в подкрепа на заявлението за разрешаване на употреба за пилета за угояване, пуйки за угояване, кокошки носачки, патици за угояване, прасенца (отбити от кърмене), свине за угояване и свине майки. В становището си от 17 октомври 2006 г. Европейският орган за безопасност на храните („Органът“) заключи, че препаратът 6-фитаза EC 3.1.3.26, получен от Schizosaccharomyces pombe (ATCC 5233) (Phyzyme XP 5000G Phyzyme XP 5000L), не оказва неблагоприятно въздействие върху здравето на животните, човешкото здраве или околната среда (3). Органът заключи също така, че въпросният препарат не представлява каквато и да било друга опасност, която би могла да изключи разрешаването му в съответствие с член 5, параграф 2 от Регламент (ЕО) № 1831/2003. Съгласно това становище употребата на препарата не се отразява неблагоприятно върху тези допълнителни категории животни. В становището си Органът препоръчва подходящи мерки относно сигурността на потребителите. Той счита за ненужно да се предвиждат специфични изисквания по отношение на мониторинга след пускането на пазара. Становището също така потвърждава доклада относно метода за анализ на фуражната добавка, внесен от Референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на въпросния препарат показва, че условията за разрешително, предвидени в член 5 от Регламент (ЕО) № 1831/2003, са спазени. Съответно употребата на този препарат, така както е предвидено в приложението към настоящия регламент, следва да бъде разрешена.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, спадащ към категорията на „зоотехническите добавки“ и към функционалната група на „подобрителите, увеличаващи смилаемостта на храната“, се разрешава като добавка при храненето на животните при условията, посочени във въпросното приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 юли 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (OВ L 59, 5.3.2005 г., стр. 8).
   
      (2)  ОВ L 329, 25.11.2006 г., стр. 16.
   
      (3)  Становище на научната група по добавките и продуктите или веществата, използвани във фуражите за животни, относно безопасността и ефикасността на ензимните препарати Phyzyme™ XP 5000L и Phyzyme™ XP 5000G като фуражна добавка за пилета за угояване, пуйки за угояване, кокошки носачки, патици за угояване, малки прасенца (отбити от кърмене), свине за угояване и свине майки в съответствие с Регламент (ЕО) № 1831/2003. Прието на 17 октомври 2006 г.The EFSA Journal (2006 г.) 404, стр. 1-20.
   
      ПРИЛОЖЕНИЕ
      
                  Идентификационен номер на добавката
               
               
                  Име на титуляря на разрешителното
               
               
                  Добавка
                  (търговско наименование)
               
               
                  Състав, химична формула, описание, метод за анализ
               
               
                  Животински вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на разрешителния период
               
            
                  Активни единици/kg пълноценен фураж със съдържание на влага 12 %
               
            
                  Категория на зоотехническите добавки. Функционална група: подобрители, увеличаващи смилаемостта на храната.
               
            
                  4a1640
               
               
                  Danisco Animal Nutrition
               
               
                  6-фитаза
                  EC 3.1.3.26
                  (Phyzyme XP 5000G
                  Phyzyme XP 5000L)
               
               
                  
                               
                           
                           
                              Състав на добавката:
                              Препарат 6-фитаза (EC 3.1.3.26),
                              получен от Schizosaccharomyces pombe (ATCC 5233),
                              имаща минимална активност:
                              
                                           
                                       
                                       
                                          твърдо състояние 5 000 FTU (1)/g
                                       
                                    
                                           
                                       
                                       
                                          течно състояние 5 000 FTU/ml
                                       
                                    
                        
                               
                           
                           
                              Характеристики на активното вещество:
                              
                                           
                                       
                                       
                                          6-фитаза (EC 3.1.3.26)
                                       
                                    
                                           
                                       
                                       
                                          получен от Schizosaccharomyces pombe (ATCC 5233)
                                       
                                    
                        
                               
                           
                           
                              Аналитичен метод (2)
                              
                              Колориметричен метод, измерващ неорганичните фосфати, отделени чрез ензима от субстрата на фитазата.
                           
                        
               
                  Пилета за угояване
               
               
                  —
               
               
                  250 FTU
               
               
                  —
               
               
                  
                              1.
                           
                           
                              В упътването за употребата на добавката и премикса да се посочат температурата на съхранение, продължителността на съхранение и устойчивостта на гранулиране.
                           
                        
                              2.
                           
                           
                              Да се използва във фуражи, съдържащи повече от 0,23 % фосфор, свързан с фитин.
                           
                        
                              3.
                           
                           
                              За прасенца (отбити от кърмене) до 35 kg телесно тегло.
                           
                        
                              4.
                           
                           
                              Препоръчителни дози за килограм пълноценна храна за животни:
                              
                                          —
                                       
                                       
                                          пилета за угояване: 500—750 FTU;
                                       
                                    
                                          —
                                       
                                       
                                          пуйки за угояване: 250—1 000 FTU;
                                       
                                    
                                          —
                                       
                                       
                                          кокошки носачки: 150—900 FTU;
                                       
                                    
                                          —
                                       
                                       
                                          патици за угояване: 250—1 000 FTU;
                                       
                                    
                                          —
                                       
                                       
                                          прасенца (отбити от кърмене): 500—1 000 FTU;
                                       
                                    
                                          —
                                       
                                       
                                          свине за угояване: 500—1 000 FTU;
                                       
                                    
                                          —
                                       
                                       
                                          свине майки: 500 FTU.
                                       
                                    
                        
               
                  25 юли 2017 г.
               
            
                  Пуйки за угояване
               
               
                  —
               
               
                  250 FTU
               
               
                  —
               
            
                  Кокошки носачки
               
               
                  —
               
               
                  150 FTU
               
               
                  —
               
            
                  Патици за угояване
               
               
                  —
               
               
                  250 FTU
               
               
                  —
               
            
                  Малки прасенца (отбити от кърмене)
               
               
                  —
               
               
                  250 FTU
               
               
                  —
               
            
                  Свине за угояване
               
               
                  —
               
               
                  250 FTU
               
               
                  —
               
            
                  Свине майки
               
               
                  —
               
               
                  500 FTU
               
               
                  —
               
            
         (1)  1 FTUсе равнява на количеството ензим, което освобождава 1 микромол неорганичен фосафат за 1 минута от субстрат на натриев фитат при pH 5,5 и температура от 37 °C.
      
         (2)  Подробности относно аналитичните методи се намират на следния интернет адрес на Референтната лаборатория на Общността: www.irmm.jrc.be/html/crlfaa/